b"\n_START_ARTICLE_\nArc de ferradura\n_START_PARAGRAPH_\nL'arc de ferradura o arc ultrapassat \xc3\xa9s el que t\xc3\xa9 una obertura que ultrapassa la mitja circumfer\xc3\xa8ncia amb el centre situat per sobre de la l\xc3\xadnia d'arrencada. \xc3\x89s m\xc3\xa9s obert que l'isl\xc3\xa0mic i amb l'extrad\xc3\xb3s vertical sobre la l\xc3\xadnia d'arrencada, sostingut per columnes amb grans \xc3\xa0bacs i capitells d'imitaci\xc3\xb3 cor\xc3\xadntia._NEWLINE_\xc3\x89s probable que es tracti d'una creaci\xc3\xb3 dels antics ind\xc3\xadgenes preromans de la pen\xc3\xadnsula Ib\xc3\xa8rica. M\xc3\xa9s tard, va passar, a trav\xc3\xa9s dels romans, a l'art visig\xc3\xb2tic (segle\xc2\xa0vii), els quals li van donar el seu primer impuls important. Dels visigots, va passar a l'art hispanomusulm\xc3\xa0 i, d'aqu\xc3\xad, va passar a l'art moss\xc3\xa0rab i al mud\xc3\xa8jar._NEWLINE_\xc3\x89s caracter\xc3\xadstic de l'art prerom\xc3\xa0nic catal\xc3\xa0 i en podem veure un bell exemple a l'esgl\xc3\xa9sia consagrada el 974 de Sant Miquel de Cuix\xc3\xa0."